Diari Oficial de la Generalitat Valenciana


Sumari del DOGV 6150, del 23-11-2009 (2009/13548)

RESOLUCIÓ de 14 de juliol de 2009, del Servici Territorial d'Energia, per la qual s'autoritza a Electra del Maestrazgo, SA, la instal·lació de la línia subterrània trifàsica a 20 kV, dc, tipus RHZ 400, des de ST Maestrat en construcció a centre de distribució CD-0 existent, al municipi de Sant Jordi, s'aprove el projecte d'execució i es declara, en concret, la utilitat pública. Expedient número ATLINE/2009/1/12.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6150

Data del DOGV
:   23-11-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/13024


Data del document
:   14-07-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 14 de juliol de 2009, del Servici Territorial d'Energia, per la qual s'autoritza a Electra del Maestrazgo, SA, la instal·lació de la línia subterrània trifàsica a 20 kV, dc, tipus RHZ 400, des de ST Maestrat en construcció a centre de distribució CD-0 existent, al municipi de Sant Jordi, s'aprove el projecte d'execució i es declara, en concret, la utilitat pública. Expedient número ATLINE/2009/1/12. [2009/13830]  
Vist l'expedient ATLINE/2009/1/12, incoat en el Servici Territorial d'Energia de Castelló, a instància de la mercantil Electra del Maestrazgo, SA, amb domicili en el carrer Hort de Mas núm. 3, 4t pis, de Castelló, relatiu a la sol·licitud d'autorització administrativa, aprovació de projecte i declaració, en concret, d'utilitat pública, per a línia subterrània trifàsica a 20 kV, dc, tipus RHZ 400, des de ST Maestrat en construcció a centre de distribució CD-0 existent amb una longitud de 2x650 m, al municipi de Sant Jordi, província de Castelló.  
Vist que el 2 de gener de 2009, Electra va sol·licitar autorització administrativa, aprovació de projecte i declaració, en concret, d'utilitat pública, per a línia subterrània trifàsica a 20 kV, d.c. tipus RHZ 400, des de ST Maestrat en construcció a centre de distribució CD-0 existent amb una longitud de 2x650 m, al municipi de Sant Jordi, província de Castelló.  
Vist que l'expedient ATLINE/2009/1/12, va ser sotmés a informació pública per mitjà de la publicació d'anuncis en el Diari Oficial de la Comunitat Valenciana, del 3 d'abril de 2009, en el Butlletí Oficial de la Província, del 12 de març de 2009, i en el Periódico Mediterráneo, del 8 d'abril de 2009, i mitjançant exposició pública en el tauler d'edictes de l'Ajuntament de Sant Jordi.  
Vist que, amb data 4 de febrer de 2009, es va remetre separata a l'Ajuntament de Sant Jordi (justificant de recepció del 9 de febrer de 2009), i es va rebre un informe favorable d'este organisme.  
Vist que amb data 4 de febrer de 2009 es va remetre separata a FACSA (justificant de recepció del 9 de febrer de 2009) i es va rebre informe favorable d'este organisme.  
Vist que durant el període d'informació pública no han sigut presentades al·legacions al projecte.  
Vist que el projecte presenta un traçat plenament concretat, té entre la documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.  
Vist que el dia 12 de gener de 2009, el personal tècnic del Servici Territorial d'Energia ha emés un informe tècnic sobre el projecte.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, així com el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjudici d'indemnitzar-los adequadament.  
Este Servici Territorial d'Energia de Castelló resol:  
Primer  
Autoritzar a Electra del Maestrazgo, SA, la construcció d'una línia subterrània trifàsica a 20 kV, dc, tipus RHZ 400, des de ST Maestrat en construcció a centre de distribució CD-0 existent amb una longitud de 2x650 m, al municipi de Sant Jordi, província de Castelló, corresponent a l'expedient amb referència ATLINE/2009/1/12 i les característiques principals de la qual són les següents:  
Titular i domicili: Electra del Maestrazgo, SA. C/ Hort de Mas núm. 3, 4t pis. CP 12570 - Castelló.  
Lloc on s'establirà la instal·lació: polígon 19, parcel·les 25, 9004, 27, 28, 29, 30, 31, 32, 33, 36, 37 i 88, terme municipal de Sant Jordi, província de Castelló.  
Característiques principals: línia subterrània trifàsica a 20 kV, dc, tipus RHZ 400, des de ST Maestrat en construcció a centre de distribució CD-0 existent.  
Longitud: 1300 metres.   
Diàmetre conductor: RHZ 400  
Pressupost: 204.180,20 euros.  
Segon  
Aprovar el projecte d'execució firmat per l'enginyer tècnic industrial Antonio Gabriel Llanes Parreño i visat pel Col·legi Oficial d'Enginyers Superiors Industrials de la Comunitat Valenciana, amb data 24 de desembre de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i s'autoritzen.  
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.  
3. Les instal·lacions hauran d'estar acabades dins del termini de sis mesos, comptadors a partir de l'endemà de poder-se ocupar els terrenys afectats per la instal·lació que s'autoritza per a l'execució d'esta.  
4. El titular informarà de l'acabament de les obres mitjançant la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
6. La present autorització s'atorga sense perjudici de les concessions, llicències i permisos, tant públics com privats, que calga obtindre pel sol·licitant de la instal·lació per a efectuar-la, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
7. En el cas que, per a acabar l'execució de la instal·lació objecte de projecte, calga posar-ne una part en tensió, es procedirà d'acord amb les condicions següents:  
- Presentació de sol·licitud d'acabament d'execució, a la qual s'adjuntarà, en tres exemplars, el certificat d'acabament parcial d'obra, subscrit per un tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.  
- L'acabament de l'execució es realitzarà sota la mateixa direcció d'obra que l'anterior certificació i s'ajustarà a les condicions tècniques i de seguretat reglamentàries.  
- L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la mateixa xarxa ja existent com la no-pertorbació a altres instal·lacions o equips.  
- S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix en el Decret 88/2005.  
- Transcorregut un mes des que este Servici Territorial va diligenciar i va lliurar el certificat d'acabament parcial d'obra sense que el peticionari haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la instal·lació ja estiguera en tensió, el peticionari haurà de desconnectar-la a l'acabament del termini esmentat.  
Tercer  
Declarar, en concret, la utilitat pública de la línia elèctrica autoritzada en el punt primer de la present resolució, la qual cosa comporta implícitament la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes que establix l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells als quals, intentada la notificació, no s'haguera pogut realitzar.  
Contra esta resolució, que no posa fi a la via administrativa, es podrà interposar recurs d'alçada davant de la Direcció General d'Energia (carrer Colom, 1- 46037 València), en el termini d'un mes, comptador a partir de l'endemà de la notificació de la present, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Castelló de la Plana, 14 de juliol de 2009.- El cap del Servici Territorial d'Energia: Esteban Santamaría Coria.  
Relació concreta i individualitzada de béns i drets afectats. Expedient ATLINE/2009/1/12  
Terme municipal de Sant Jordi  
  
\* \* \* \* \* \* \* \* \* \* \* \* \* \* \* \*   
Relación concreta e individualizada de bienes y derechos afectados. Expediente ATLINE/2009/1/12  
Término municipal de San Jorge  
